**PROGRAM RADA JU „ZAHUMLJE“ ZA 2025. GODINU**

**NIKŠIĆ, DECEMBAR 2024.**

Na osnovu člana 51 Statuta JU „Zahumlje“ – Nikšić, na koji je SO Nikšić dala saglasnost Rješenjem broj 01-7121 od 24. 07. 2000. godine (Sl. list RCG - opštinski propisi, broj 21/2000) i Rješenjem broj 01-030- 30/2 od 29.12.2008. godine (Sl. list CG opštinski propisi broj 40/08), direktor JU „Zahumlje“ Nikšić predlaže

**PROGRAM RADA JU „ZAHUMLJE“ ZA 2025. GODINU**

# **UVODNE NAPOMENE**

JU „Zahumlje“ će svoje programske aktivnosti u 2025. godini planirati i koncipirati prevashodno u okviru optimalnih finansijskih mogućnosti, koje će zavisiti od količine opredijeljenih sredstava, u prvom redu od strane Opštine Nikšić kao osnivača, i naravno, od sredstava obezbijeđenih na konkursima Ministarstva kulture i medija Crne Gore, putem donatorstva i eventualnih sponzorstava od strane zainteresovanih privrednih i drugih subjekata koji prepoznaju i podržavaju značaj razvoja kulture i umjetnosti kao kapitalne vrijednosti svakog društva i zajednice. U finansijskom dijelu ćemo učiniti dodatni napor na prikupljanju sopstvenih sredstava od članarina, prodaje pića i naplate ulaznica za određene programe. Takođe, atraktivne programe sopstvene produkcije dostupne široj publici nastojaćemo učiniti interesantnim privrednom sektoru kako bismo povećali njihovu zainteresovanost za sopstvenu promociju i dodatna ulaganja. Vjerujemo da činjenica da je „Zahumlje“ institucija koja postoji i aktivno participira na polju kulture preko 125 godina, i svojim programima pomjera domete i kvalitet svih kulturnih programa, sama po sebi dovoljno govori i predstavlja imperativ kada je kultura u pitanju.

 Javna ustanova „Zahumlje“ je osnovana 1898. godine kao pjevačko društvo koje, neposredno nakon osnivanja, u svom radu aktivira i dramsku sekciju. Za preko 125 godina rada „Zahumlje“ je postalo simbol Nikšića i vitalnosti cjelokupne crnogorske kulture. U kulturno zdanje „Zahumlja“ svoj trud i energiju za 127 godina djelovanja ugradilo je i ugrađuje preko 8.500 stvaralaca, ispisujući tako i svojevrsnu istoriju Nikšića.

 Javna ustanova „Zahumlje“ iz godine u godinu, brojnim aktivnostima je proširivala polje svoga djelovanja, tako da je i danas evidentna raznovrsnost njenih programskih sadržaja. Rad ove Ustanove u svim njenim segmentima zasniva se na spoznaji da je kultura ključni element identiteta jednog naroda, vid patriotizma i očuvanja njegovih temeljnih vrijednosti.

 Aktivnosti „Zahumlja“ odvijaju se kroz niz umjetničkih segmenata: Folklorni ansambl „Zahumlja“ (izvođački, omladinski, dječji, veterani, rekreativci), Dramski studio „Zahumlje“, Hor „Zahumlja“ (mješoviti i dječji), Književni klub „Poenta poetika“, Narodni i Zabavni orkestar i druge. Tribine „Svobodijada“, „Imaginarijum“ i „Agora“ takođe su sastavni dio programskih aktivnosti „Zahumlja“.

 Napominjemo da smo ovim predlogom programa rada, pored već provjerenih i kod konzumenata dokazanih programa, inovirali i obogatili pojedine programske segmente što vjerujemo čini novu vrijednost.

 JU „Zahumlje“ će i u narednom periodu nastaviti da konkuriše sa atraktivnim programima na sve relevantne domaće i inostrane konkurse kako bi finansijsku situaciju učinila boljom, ali i podigla kvalitet i standard programske produkcije na zadovoljavajući evropski nivo, a u skladu sa projektom Nikšić 2030 – evropska prijestonica kulture.

**IZVOĐAČKI FOLKLORNI ANSAMBL**

**(rukovodilac folklornog ansambla Radule Petrušić)**

Folklorni ansambl JU „Zahumlje" osnovan je u septembru 1975. godine. Iduće godine ansambl će proslaviti 50 godina rada za šta su pripreme u toku. Kako bi se u godini jubileja ansambl predstavio na najbolji mogući način publici, potrebno je:

1. Obnoviti, korigovati i unaprijediti postojeće koreografije koje se duži vremenski period nijesu izvodile, kako bi se postigao veći umjetnički nivo.

2. Pripremiti najmanje dvije nove koreografije, jednu iz Crne Gore (Igre iz Pive), kao i jednu iz regiona (predlog: Igre iz okoline Beograda), radi poboljšanja ponude Ansambla i njegovog adekvatnog predstavljanja na domaćim i međunarodnim festivalima i smotrama folklora.

3. Omogućiti učešće izvođačkog ansambla na barem jednom međunarodnom festivalu folklora, kao i prethodnih godina, pogotovo iz razloga što je kroz dosadašnji rad praksa pokazala da je to jedan od osnovnih preduslova očuvanja i održivosti Ansambla i odličan vid motivacije članstva. Na ovaj način bi se preventivno djelovalo na sve izraženije osipanje članstva.

4. Omogućiti nastupe na festivalima u Crnoj Gori, uključujući i tradicionalni godišnji koncert i koncerte povodom značajnih datuma i praznika u Nikšiću.

5. Obezbijediti sredstva za nošnje za novopostavljene koreografije, kao i obnoviti garderobni fundus dosadašnjih koreografija. Bilo bi potrebno da se obezbijede sredstva za nošnju za Igre iz Boke, kao i ženska nošnja za igru „VRSUTA“. S obzirom na to da je riječ o koreografijama koje spadaju u nacionalni program, pa se samim tim najviše izvode na sceni, nove nošnje su neophodne za nesmetano funkcionisanje izvođačkog ansambla.

**DJEČJI I OMLADINSKI FOLKLORNI ANSAMBLI**

**(rukovodilac folklornih ansambala Ana Milatović)**

 Pripremiti barem po jednu novu koreografiju narodnih pjesama i igara, čime bi se obogatio repertoar dječjeg i omladinskog ansambla i povećala njihova konkurentnost na domaćim i međunarodnim festivalima i folklornim smotrama.

 Omogućiti učešće dječjeg i omladinskog ansambla na domaćim i regionalnim festivalima folklora, što je bila i dosadašnja praksa.

 Obogatiti fundus nošnje i raditi na unapređenju i masovnosti, kao i na pokretanju smotre/festivala dječjih i omladinskih ansambala iz Crne Gore i regiona u Nikšiću (mjesto održavanja Bedem ili Trg slobode u ljetnjim mjesecima).

 Organizovati II smotru dječjih folklornih ansambala „Radost susreta“, čije je prvo izdanje izazvalo veliko interesovanje ansambala iz regiona, kao i publike.

 Nastupi dječjeg i omladinskog ansambla u Nikšiću, uključujući tradicionalne završne koncerte u junu, decembru i koncerte povodom značajnih datuma i praznika.

**ANSAMBL VETERANA**

**(rukovodilac folklornog ansambla veterana Miodrag Ćetković)**

 Rad ansambla prvenstveno se ogleda u tome da se radi na koreografijama koje su duži niz godina na repertoaru folklorne sekcije i koje su postavili eminentni koreografi iz Crne Gore i Srbije. Koreografije koje su trenutno na repertoaru su: „Igre i pjesme iz Crne Gore“, „Igre iz Boke Kotorske“, „Igre iz Šumadije“, „Igre iz Makedonije“, „Vlaške igre“ i „Igre iz Vranja“.
 Tokom 2025. godine u planu je „vraćanje“ na scenu još dvije koreografije: „Igre iz Vrsute“ i „Bunjevačke igre“, čime će biti zaokružen prilično bogat repertoar „veterana“.

 Značajan podsticaj za rad ansambla veterana su nastupi i gostovanja u Crnoj Gori i van granica naše države. Putovanja su veliki motiv za kontinuiran rad. Ipak, najveći i pravi motiv je ljubav prema folkloru i „Zahumlju“ u kojem su skoro svi članovi ansambla veterana proveli najljepše godine života.

 Čačak, Kraljevo, Zvornik, Sarajevo, Ohrid i Trebinje su gradovi u kojima su planirani nastupi tokom 2025. godine. Ansambl će se, shodno mogućnostima odrediti prema pozivu i posjetiti festivale koji budu najprihvatljiviji.

 Festival u Trebinju je međunarodni festival takmičarskog karaktera za razliku od ostalih koji su revijalnog karaktera i on će i u 2025. imati najveći značaj za ansambl veterana. Naredna, 2025. godina je godina jubileja jer folklorna sekcija „Zahumlja“ slavi 50 godina postojanja.

 Veterani i u 2025. godini nastavljaju da rade prema već utvrđenom planu i programu, a već u martu ih očekuje gostovanje u Kraljevu koje je i prvo u narednoj godini.

# **REKREATIVNI ANSAMBL**

**(rukovodilac folklornog ansambla rekreativaca Ana Drašković)**

 S obzirom na to da je riječ o rekreativnom ansamblu, omogućiti učešće ansambla na barem jednom koncertu tokom godine kako bi prezentovali svoj rad.

 Omogućiti sredstva za predstavljanje ansambla na nekom međunarodnom festivalu rekreativnih ansambala.

**HOR JU „ZAHUMLjE“**

**(rukovoditeljka Valentina Topalović Jaredić)**

 Kulturni ambijent jednog grada nezamisliv je bez kontinuiranog i kvalitetnog rada hora kao što je hor JU „Zahumlje“. S obzirom na to da je riječ o ansamblu koji ima tradiciju dugu koliko je dugo trajanje „Zahumlja“, koje je i osnovano kao pjevačko društvo prije 126 godina, neophodno je češće domaće i međunarodno predstavljanje u okviru horskih manifestacija, sa ciljem što kvalitetnije održivosti ovog umjetničkog segmenta. Ovakav način javnog predstavljanja jedan je od osnovnih preduslova opstanka ovog ansambla, s obzirom na to da je to jedini stimulans u njihovom radu.

 Nov polet u radu hora „Zahumlja“ obezbijedila je nova rukovoditeljka ovog ansambla „Zahumlja“, kao i podmlađeno članstvo. Neki od ciljeva za 2025. godinu su dopunjavanje fundusa horskih kostima (za muške članove), kao i rad na omasovljenju i pripremi novih kompozicija.

 U nastavku su taksativno pobrojani koncerti i nastupi koji su u planu:

* Koncert narodnih pjesama
* Koncert starogradskih pjesama
* Koncert crnogorske muzike sa gostima
* Koncert zabavne muzike sa gostima
* Gostovanje u Trebinju u saradnji sa Kulturnim centrom, Eparhijom, Muzejom Hercegovina i Muzičkom školom- april/maj
* Cjelovečernji koncert u Kulturnom centru, Bijelo Polje – maj/jun
* Učešće na II Susretima amaterskih horova na Cetinju – početak septembra
* Učešće u revijalnom dijelu horskog festivala u Herceg Novom koju organizuje CHA (crnogorska horska asocijacija) – početak oktobra
* Saradnja (gostovanje) sa Opštinom Danilovgrad – jul/septembar/decembar
* Gostovanje u Baru povodom proslave katoličkog Božića – kraj decembra

**DJEČJI HOR „ZAHUMLJA“**

**(rukovoditeljke Milena Popović i Gordana Milatović)**

 Hor je osnovan u aprilu 2022.godine. Trenutno broji oko 50 aktivnih članova, uzrasta od 6 do 15 godina. Umjetnički rukovodioci hora su prof. Milena Popović i prof. Gordana Milatović.

 **Planirane aktivnosti u 2025. godini** :

* Održavanje redovnih proba dva puta nedjeljno, u trajanju od sat vremena, u ustaljenim terminima. Svaki nastup podrazumijeva dodatne probe. Na probama se planiraju sledeći segmenti rada:
* Upjevavanje, proširivanje opsega glasa
* Rad na repertoaru koji podrazumijeva evergreen pop–rok hitove, dječje pjesme
* Istraživanje drugih muzičkih pravaca u kojima bi se mogli pronaći, u skladu sa tematskim zadacima za nastupe
* pjevanje „a kapela“ u svrhu ujednačavanja boja djece različitog uzrasta
* Saradnja sa muzičarima iz benda koji prati hor, zajedničke probe
* Usavršavanje dvoglasnog pjevanja – dodatne odvojene probe prvog i drugog glasa na kojima će se usvajati stabilno interpretiranje drugačijih dionica koje se izvode zajedno
* Učešće na Festivalu dječjih horova u Herceg Novom – **april 2025.**
* Učešće na ljetnjim festivalima u Nikšiću ili regionu (u skladu sa mogućnostima) **– ljeto 2025.**
* Audicija za prijem novih članova **– septembar 2025.**
* Predstavljanje na Septembarskim danima kulture u Nikšiću – **septembar 2025.**
* Pripreme za održavanje cjelovečernjeg koncerta u Nikšiću – **jun/septembar 2025.**
* Učešće na ceremoniji otvaranja ili zatvaranja Festivala glumca u Nikšiću**, novembar 2025.**
* Učešće u kolažnom novogodišnjem programu koji bi prezentovao rad naše ustanove – **decembar 2025.**
* Saradnja sa ostalim sekcijama u „Zahumlju“, planiranje zajedničkih nastupa
* Učešće na kulturno–umjetničkim događajima od značaja za grad, državu ili region (u skladu sa pozivima i mogućnostima)

**DRAMSKI STUDIO I ŠKOLA GLUME**

**(rukovodilac Mihailo Kaljević)**

Dramski studio „Zahumlja“ je rasadnik iz kojeg su izrasla najznačajnija imena jugoslovenske pozorišne scene. Svoje prve korake u Zahumlju počeli su Petar Banićević, Miloš Jeknić, Veljko Mandić, Drago Malović, Blagota Eraković i mnogi drugi.

 Stoga se nameće kao imperativ rad Škole glume kao jednog od najaktivnijih umjetničkih segmenata u radu „Zahumlja“. Napominjemo da je održanje rada ovog programskog segmenta nemjerljivo vrijedno i korisno, ne samo u pozorišnoj oblasti, veći i u drugim umjetničkim kategorijama koje djeluju u „Zahumlju“.

 Dramski studio JU „Zahumlje“ u narednoj 2025. god. predstaviće se premijerom predstave „Čarobnjak iz Oza“ rađene po tekstu L. Frenka Bauma. Planirana premijera predstave održaće se krajem februara 2025. god. Predstava „Kapetan Džon Piplfoks“ rađena po tekstu Duška Radovića u 2025. godini nastavlja svoje prikazivanje, kako u Crnoj Gori tako i u regionu. Sa ove dvije predstave Dramski studio konkurisaće na dva značajna festivala, i to: Dramski festival u Bijelom Polju, koji se održava od 10. do 14. juna, i Festival pozorišta za djecu, koji se održava u Kotoru od 2. do 10. jula. Dramski studio JU „Zahumlje“ ima u planu da se tokom 2025. god. publici predstavi sa jednom predstavom čiji će dramski tekst obuhvatiti jednog pisca klasika ruske književnosti (Čehov, Gogolj, Turgenjev, Harms ...itd.), i da na taj način privuče interesovanje za klasičnom književnošću kod mladih ljudi, kao i jedan veliki dramski izazov za glumce koji će publici predstaviti jedno takvo djelo.

 Škola glume, koja je u sklopu Dramskog studija, po planu u 2025. god. nastavlja rad sa članovima tog studija i to po jasno utvrđenom programu koji je prilagođen njihovom uzrastu.

Literatura koja se koristi za pripremu i organizovanje časova :

**Konstantin Stanislavski** / „Sistem“ ; „Rad glumca na sebi“

**Boro Stjepanović** / „Gluma 1,2,3“ ; „Vježbe“

**Augusto Boal** / „Igre za glumce i ne-glumce“ ; „Teatar potlačenih“

**Marina Marković** / „Osnov glumačke kreativnosti“ ; „Glas glumca“

**Mihail Čehov** / „O tehnici glumca“

**Bertold Breht** / „Dijalektika u teatru“

U septembru s početkom školske godine, Dramski studio JU „Zahumlje“ vrši audiciju za upis novih članova i polažu ga svi prijavljeni kandidati predstavljajući sebe sa već pripremljenim programom:

**Monolog** /po sopstvenom izboru

**Pjesma (recitacija)** / po sopstvenom izboru

Žiri čini:

Mihailo Kaljević – rukovodilac Dramskog studija

Dva člana Dramskog studija

Gost / glumac, režiser, pisac...

**KNjIŽEVNI KLUB „POENTA POETIKA“**

**(predsjednik kluba i urednik programa mr Goran Radojičić)**

 Književni klub „Poenta poetika“, kao sastavni dio JU „Zahumlje“ postoji deset godina. Plan za 2025. je da se nastavi sa realizacijom programa i manifestacija koje je u svom dosadašnjem radu uspostavio, kao i realizaciju nekih novih aktivnosti koje bi uključile prije svega djecu i omladinu.

 Omogućiti KK „Poenta poetika“ štampanje petog broja zbornika „Mozaik“ u kome će biti, kao i u prethodnim izdanjima, zastupljeni mladi talentovani pjesnici ovog udruženja.

 Omogućiti da KK „Poenta poetika“, kao segment JU „Zahumlje“, organizuje niz književnih programa u saradnji sa opštinskim institucijama i institucijama kulture na nivou države, kao što je bio slučaj u prethodnom periodu, kao i drugih gostujućih književnih programa shodno potrebama zajednice i društva.

 U planu je nastavak saradnje sa udruženjima koja se bave zaštitom i afirmacijom ranjivih kategorija društva (Savez slijepih Crne Gore, Udruženje mladih sa hendikepom, te romska udruženja), kako bi i tim djelovima naše zajednice omogućili učešće i uživanje u kulturnim sadržajima koje nudimo.

 Kroz višegodišnji rad sa mladima stekli su se uslovi za štampanje autorskih knjiga poezije talentovanih pjesnika, naših sugrađana, koji su u proteklom periodu pokazali respektabilan nivo napretka i dobijali brojne nagrade na domaćim i regionalnim konkursima – u planu za početak 2025. godine je štampanje knjige aforizama mlade aforističarke, članice našeg Kluba Radojke Draganić.

 Poseban segment rada bio bi namijenjen djeci, a u saradnji sa Udruženjem crnogorskih pisaca za djecu i mlade.

Konkretne aktivnosti KK „Poenta poetika“ u 2025. godini su:

* organizacija književnih programa u okviru projekta „Snaga mladih“ za koji očekujemo podršku Ministarstva kulture i medija Crne Gore, te Opštine Nikšić. Projekat bi podrazumijevao obilaske osnovnih i srednjih škola na cijeloj teritoriji Nikšića, rad sa talentovanom djecom kojoj bi se pružila mogućnost da postanu članovi kluba.
* organizacija i realizacija interaktivnih književnih radionica „Djetinjstvo je najljepša vrteška čuda“ u vrtićima i nižim razredima osnovnih škola koje imaju za cilj da podstaknu djecu da od najranijeg djetinjstva zavole književnost i čitanje
* štampanje zbornika „Mozaik“ koji će objediniti radove mladih nikšićkih pjesnika
* promocija zbornika „Mozaik“ u „Zahumlju“
* gostovanje mladih pjesnika na kampu Saradnici Sunca Fondacije „Ršum“
* saradnja sa Savezom slijepih i radiom „Feniks“ na projektu Audio poezija
* gostovanja u okviru saradnje sa Udruženjem crnogorskih pisaca za djecu i mlade – njih ima više tokom godine i nemoguće ih je unaprijed planirati

**MUZIČKI STUDIO**

**(muzički urednik Rajko Kadović)**

JU „Zahumlje“ tokom 2025. godine, uz podršku Opštine, resornog ministarstva i sponzora, planira nabavku dodatne neophodne opreme kojom bi se zaokružile minimalne potrebe muzičkog studija. Na taj način studio bi bio u potpunoj funkciji.

**IZDAVAČKA DJELATNOST**

 JU „Zahumlje“ je proteklih godina aktivirala još jedan značajan segment svoga rada, a riječ je o izdavačkoj djelatnosti. Smatramo da je to poželjan vid promocije naših aktivnosti, praćenja rada svih segmenata „Zahumlja“ kroz monografije, fotomonografije ili knjige koje predstavljaju šta je „Zahumlje“ u ovim godinama uradilo i postiglo.

 Značajan segment izdavačke djelatnosti „Zahumlja“ će činiti objavljivanje grupnih i samostalnih književnih zbirki članova Književnog kluba „Poenta poetika“. U planu je štampanje petog zbornika „Mozaik“, kao i zbirke aforizama Radojke Draganić. Za 2025. godinu planirano je da iz štampe izađe i knjiga „Sjećanja i još ponešto“ eminentnog umjetnika i stvaraoca Krsta Andrijaševića.

**IMAGINARIJUM**

**(urednica Kristina Radović)**

JU „Zahumlje“ je za 2025. godinu planirala nastavak projekta iz kulturno-umjetničkog stvaralaštva, pod nazivom„Imaginarijum“(latinski *imago*, *imaginis* slika). Projekat obuhvata niz sesija u vidu tribina, intervjua, interaktivnih razgovora, debata, predavanja i radionica čija će osnovna tema biti fenomen slike tretiran kroz razne umjetnosti. Cilj je da se kroz fenomen slike sagleda i afirmiše savremena umjetnička scena i kritika i posebno kod mlađih generacija, razvije i sugeriše vrednosni stav o konkretnim umjetničkim djelima. U programu će se predstaviti i o fenomenu slike govoriti renomirane ličnosti sa regionalne i državne kulturno–umjetničke scene.

 Ciljna grupa učenici završnih razreda osnovne škole, srednjoškolci, studenti, profesori, akteri i recipijenti kulturno-umjetničkog stvaralaštva u Crnoj Gori. Uspostaviti saradnju na nivou lokalne zajednice sa svim školama i fakultetima u cilju stvaranja aktivne publike i aktera događaja. Umrežiti se sa svim institucijama kulture kako na lokalnom tako i na državnom nivou u cilju stvaranja  što kvalitetnijih programa. Planirani broj sesija je devet: februar, mart, april, maj, jun, septembar, oktobar, novembar i decembar. Trajanje svake sesije je od 60 minuta. Mjesto održavanja sala JU „Zahumlje“ ili neki drugi prostor u zavisnosti od konteksta događaja i zainteresovanosti publike.

 Autorka „Imaginarijuma“jeKristina Radović, urednica programa u JU „Zahumlje“, istoričarka umjetnosti i magistrand na katedri za Istoriju moderne umjetnosti na Filozofskom fakultetu u Beogradu. U fokusu njenog rada biće i promovisanje Multimedijalnog pozorišnog projekta za večernju scenu „Tango – o junacima i ljubavi“ čija je autorka Kristina Radović, a u organizaciji JU „Zahumlje“ i JU Nikšićko pozorište. Projekat je sufinansiran u oblasti kulturno-umjetničkog stvaralaštva za 2024. godinu od Ministarstva kulture i medija Crne Gore.

**TRIBINA „AGORA“**

**(urednica Anđela Peković)**

 U toku naredne 2025. godine planirana je dalja realizacija kulturne tribine „Agora“ koja, u formi diskusije i razgovora – pod kritičkom lupom učesnika – pokriva različite teme iz svijeta kulture, umjetnosti, kao i društvena pitanja.

 Teme koje su dosad bile u fokusu „Agore“ ticale su se statusa medija, uloge ukusa u savremenim okvirima, pitanja smisla, antropološke vizije u djelu Dostojevskog itd.

 Za iduću godinu planiramo teme usmjerene ka odnosu filma i filosofije, psihologije i književnosti, razgovore na temu tabloidizacije kulture i ka problemima savremenog čovjeka.

**TRIBINA „SVOBODIJADA“**

**(urednica Milica Bakrač)**

 Program Tribine *Svobodijada*, JU Zahumlje u 2025. godine biće prvenstveno skoncentrisan na tri festivala za djecu i mlade:

**Mart, 2025**. ustaljeni festival Tribine „Svobodijada“ za učenike osnovnih škola iz Crne Gore, praćen literarnim konkursom na temu „Mama je glagol od glagola raditi“. Uručenje nagrada za najbolja prozna i poetska ostvarenja Festivala održaće se 8. marta u podne, u sali „Zahumlja“, povodom međunarodnog praznika posvećenog ženi;

**Jun, 2025.** ustaljeni festival Tribine „Svobodijada“ za učenike osnovnih, srednjih škola i gimnazija iz Crne Gore, praćen literarnim konkursom na temu „Đački rastanak“, a održava se povodom kraja kalendarske školske godine. Uručenje nagrada za poetske i prozne radove crnogorskih osnovaca, srednjoškolaca i gimnazijalaca održaće se u prvoj dekadi juna, u sali JU „Zahumlje“;

**Decembar, 2025.** deveti Festival mladih recitatora Crne Gore koji urednica Tribine „Svobodijada“ Milica Bakrač organizuje u sali Zahumlja u saradnji sa knjižarom *Obodsko slovo* iz Podgorice. Trodnevno takmičenje mladih recitatora iz osnovnih, srednjih škola i gimnazija iz Crne Gore održaće se u prvoj dekadi decembra naredne godine u sali JU „Zahumlje“.

U okviru Tribine Svobodijada, koja se održava jednom mjesečno (utorkom) biće obilježen *Dan Oktoiha,* **januar** i **21. mart,** *Svjetski dan poezije*, a biće upriličeno i nekoliko promocija knjiga čiji autori žive i stvaraju u Crnoj Gori.

**Poseban segment tribina/predavanja**

**(urednik Ilija Bajović)**

U narednoj 2025. godini planirane su sljedeće aktivnosti:

* februar, predavanje na temu „Istorija grada Nikšića 1877-1910“.
* april, javni čas u našoj ustanovi sa učenicima srednjih škola pod naslovom „Da li je istorija učiteljica života“?
* jul, predavanje posvećeno državnosti Crne Gore.
* septembar, predavanje na temu „Nikšić 1944-1990. godine“.
* novembar, u čast rođenja Petra II Petrovića održati predavanje na temu „Petar II Petrović u izvještajima inostranih izaslanika“.

**\***

**OSTALO**

1. Osim ovih planiranih aktivnosti „Zahumlje“ će sa svojim umjetničkim sadržajima intenzivno učestvovati i u realizaciji već tradicionalnih manifestacija koje su ustanovljene na nivou Nikšića poput SEPTEMBARSKIH DANA, u kojima je i do sada bio aktivan sudionik i učesnik.
2. „Zahumlje“ ima želju, organizacione mogućnosti i kapacitete da bude partner jednoj od veoma značajnih manifestacija za naš grad a riječ je o DANIMA SVETOG VASILIJA OSTROŠKOG. Mišljenja smo da bi partnersko sudjelovanje u organizaciji ove manifestacije obogatilo kulturnu ponudu „Zahumlja“.
3. Budući da će najveći dio predloženih i planiranih programa biti realizovan u produkciji JU „Zahumlje“ to iziskuje i dodatna manipulativna sredstva za njihovu nesmetanu realizaciju.

**VANREDNE AKTIVNOSTI**

 Kao što je poznato JU „Zahumlje“ na godišnjem nivou realizuje značajan broj programa koje ne može planirati na početku programske godine, što predstavlja posebnu draž i izazov za naš kreativni tim. Mi ovakve programe nazivamo ad hok aktivnostima i one uglavnom predstavljaju:

* Programe koji će proisteći iz saradnje sa drugim umjetničkim i kulturnim institucijama u Crnoj Gori i u okruženju, te privrednim, turističkim i dugim kolektivima.
* Drugi programi koji uslijede kao poziv za saradnju
* Programi čiji su konkursi aktivni a predstavljaju nove programe koji do tada nijesu bili na programskom repertoaru, i
* Ostalo.

**FINANSIJSKI PLAN ZA 2025. GODINU**

|  |  |  |  |  |  |
| --- | --- | --- | --- | --- | --- |
| **R. br.** | **OPIS** | **Plan za 2025. godinu** | **Plan za 2026. godinu** | **Plan za 2027. godinu** | **Plan za 2028. godinu** |
|  | Prihod od Kluba | 7.500.00 | 8.000.00 | 8.500.00 | 8.500.00 |
|  |  Prihod od članarine |  16.000.00 |  17.000.00 |  18.000.00 |  18.000.00 |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  | **UKUPNO:** | **23.500.00** | **25.000.00** | **26.500.00** | **26.500.00** |

**PLAN PRIHODA ZA 2025. 2026. 2027. I 2028. GODINU**

**PLANIRANI IZDACI JU ,,ZAHUMLJE“ ZA PROGRAMSKE AKTIVNOSTI ZA 2025.GODINU**

* Honorari za horovođu, muzičare i rukovodioce folklorne sekcije\_\_\_\_\_\_\_\_\_20.000.00
* Turneje prvog folkolornog ansambla – inostranstvo\_\_\_\_\_\_\_\_\_\_\_\_\_\_\_\_\_\_\_\_ 7.000.00
* Turneje dječijih i omladinskih folklornih ansambala \_\_\_\_\_\_\_\_\_\_\_\_\_\_\_\_\_\_\_\_3.000.00
* Turneje horova JU „Zahumlje“\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_3.000.00
* Smotra omladinskih i dječijih folklornih ansambla\_\_\_\_\_\_\_\_\_\_\_\_\_\_\_\_\_\_\_\_\_11.000.00
* Programi šest urednika JU „ZAHUMLJE“\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_6.000.00
* Dramska sekcija \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_3.000.00
* Poenta poetika\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2.000.00

 **UKUPNO: 55.000.00**

|  |  |  |
| --- | --- | --- |
| **KLASIFIKACIJA** | **OPIS** | **PLAN U €** |
| **Organiz.** | **Funkc.** | **EKONOMSKA** |
| **1** | **2** | **3** | **4** | **5** | **6** | **7** | **8** | **9** | **10** | **11** | **12** |
| **13** | **820** |  |  |  |  |  | **JU „ZAHUMLJE“**  | **2025. god.** | **2026. god.** | **2027. god.** | **2028. god.** |
|  |  |  |  |  |  |  |  |  |  |  |  |
|  |  | **43** |  |  |  |  | Transferi institucijama, pojedincima, nevladinom sektoru i javnom sektoru | **520,200,00** | **568.200,00** | **598.200,00** | **623.200,00** |
|  |  |  | 431 |  |  |  | Transferi institucijama, pojedincima, nevladinom sektoru i javnom sektoru | 520.200,00 | 568.200,00 | 598.200,00 | 623.200,00 |
|  |  |  |  | 431 - 9 |  |  | Transferi javnim preduzećima - ustanovama | 520.200,00 | 568.200,00 | 598.200,00 | 623.200,00 |
|  |  |  |  |  | 431-9-1 |  | Bruto zarade i doprinosi na teret poslodavca | 430.000,00 | 450.000,00 | 475.000,00 | 500.000,00 |
|  |  |  |  |  | 431-9-2 |  | Programske aktivnosti | 55.000.00 | 80.000.00 | 85.000.00 | 85.000.00 |
|  |  |  |  |  | 431-9-3 |  | Komunalne usluge | 12.000.00 | 15.000.00 | 15.000.00 | 15.000.00 |
|  |  |  |  |  |  |  |  |  |  |  |  |
|  |  |  |  |  | 431-9-4 |  | Nadoknade članovima Savjeta |  5.200.00 | 5.200.00 | 5.200.00 | 5.200.00 |
|  |  |  |  |  | 431-9-5 |  | Transferi za zimnicu i dr. | 18.000,00 | 18.000,00 | 18.000,00 | 18.000,00 |
|  |  | **46** |  |  |  |  | **Otplata dugova** |  |  |  |  |
|  |  |  | 463 |  |  |  | Otplata obaveza iz prethodnog perioda |  |  |  |  |
|  |  |  |  |  |  |  | **SVEGA:** Razdio 013 | **520.200,00** | **568.200,00** | **598.200,00** | **623.200,00** |

**TABELA RASHODA ZA 2025. 2026. 2027. i 2028. GODINU**

**PLAN PRIHODA I RASHODA JU „ZAHUMLjE“ ZA 2025. GODINU**

 **PRIMICI:**

|  |  |  |
| --- | --- | --- |
| **Red.broj** | **OPIS** | **IZNOS** |
| 1. | **Prihodi od sopstvene djelatnosti** | **23.500.00** |
| 2. | **Prihodi od Budžeta** |  **520.200,00** |
|  **543.700,00**  |

**UKUPNO PRIMICI**:

|  |  |  |
| --- | --- | --- |
|  **IZDACI: Red.broj** | **OPIS** | **IZNOS** |
| 1. | **Bruto zarade,doprinosi poslodavca i ostala lična primanja** | **430.000.00** |
| 2. | **Rashodi za materijal i usluge**-Materijal za održavanje higijene,kanc.mater.,sitni inventar,časopisi i ostali materijal-Rashodi za služb.putovanja,usluge prevoza ,usluge štampe,medijske usluge,reprezentacija,troškovi platnog prometa i ostale usluge-Telefoni,internet-Troškovi nabavke robe(Klub)-Ugovori o djelu,osiguranje,takse.... | **23.500,00**4.000,00.3.000.00 900.005.300.0010.300,00 |
| 3. | **Programske aktivnosti** | **55.000.00** |
| 4. | **Komunalne usluge** | **12.000.00** |
| 5. | **Naknade članovima Savjeta**  | **5.200,00** |
| 6. | **Transferi za zimnicu I drugo** | **18.000,00** |
|  **543.700.00**  |

 **UKUPNI IZDACI:**

**\* Ukupni transferi iz Budžeta Opštine Nikšić iznose 520,200,00 € - Od ovog iznosa planira se prenos sredstava:**

**\*Za bruto zarade zaposlenih iznos od 430.000,00€ se odnosi na 11 mjeseci 2024.godine za 37 zaposlenih.**

**\*Za programske aktivnosti 55.000.00 €**

**\*Za komunalne usluge 12.000.00 €**

**\*Za naknade članovima Savjeta 5.200,00 €**

**\*Transferi za zimnicu I drugo 18.000,00 €**

 **D I R E K T O R,**

 **dr Miodrag Čizmović, s.r.**